Fire personer er fredag aften blevet anholdt i Nørresundby. Ved 17-tiden fik Nordjyllands Politi en anmeldelse om det, politiet kalder en mulig skudafgivelse nær Hjørringvej, mens de kort derefter fik en anmeldelse om et færdselsuheld. Derfor har de hele eftermiddagen og aftenen fredag være talstærkt til stede, ligesom de har afspærret et større område ved kryset Østerbrogade - Sankt Peders Gade i Nørresundby. Nordjyllands Politi skriver i en pressemeddelelse fredag aften, at "den mulige skudafgivelse og færdselsuheldet kan være relateret til en chikanekørsel kort forinden." Der er ingen tilskadekomne i forbindelse med skyderiet eller færdselsuheldet. Med hjælp fra hunde er politiet i gang med at afsøge området, og derudover har de tilkaldt efterforskere.

Opsummering:
Nordjyllands Politi fik fredag eftermiddag en anmeldelse om skyderi i Nørresundby.